L 192/38 Euroopan unionin virallinen lehti 1.7.2014 KOMISSION TÄYTÄNTÖÖNPANOASETUS (EU) N:o 724/2014, annettu 26 päivänä kesäkuuta 2014, tiedonsiirtostandardista Euroopan kansantalouden tilinpito- ja aluetilinpitojärjestelmästä Euroopan unionissa annetussa Euroopan parlamentin ja neuvoston asetuksessa (EU) N:o 549/2013 edellytet- tävää tietojen toimittamista varten (ETA:n kannalta merkityksellinen teksti) EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon Euroopan kansantalouden tilinpito- ja aluetilinpitojärjestelmästä Euroopan unionissa 21 päivänä touko- kuuta 2013 annetun Euroopan parlamentin ja neuvoston asetuksen (EU) N:o 549/2013 (') ja erityisesti sen 3 artiklan 2 kohdan, sekä katsoo seuraavaa: (1) — Asetuksen (EU) N:o 549/2013 3 artiklan 2 kohdassa säädetään, että jäsenvaltioiden on toimitettava asetuksessa vaadittavat tiedot ja metatiedot komissiolle vahvistetun tiedonsiirtostandardin ja vahvistettujen muiden käytännön järjestelyjen mukaisesti ja että komissio määrittelee kyseisen tiedonsiirtostandardin ja muut käytännön järjestelyt. (2) — Yhden ainoan standardin käyttö asetuksen (EU) N:o 549/2013 soveltamisalaan kuuluvien tilastotietojen toimitta- misessa ja vaihdossa edistäisi merkittävästi toimintaprosessien integrointia tällä tilastoinnin osa-alueella. (3) — Kansainvälinen selvityspankki, Euroopan keskuspankki, Euroopan komissio (Eurostat), Kansainvälinen valuuttara- hasto, Taloudellisen yhteistyön ja kehityksen järjestö (OECD), Yhdistyneet kansakunnat sekä Maailmanpankki käynnistivät tilasto- ja metatiedon vaihtoa koskevan hankkeen (Statistical Data and Metadata Exchange, SDMX). SDMX tarjoaa virallisten tilastotietojen vaihtamista varten tilastollisia ja teknisiä standardeja, kuten SDMX-merkin- täkielen, jossa käytetään XML-syntaksia (SDMX-ML-formaatti). Sen vuoksi olisi otettava käyttöön tälle standardille soveltuva uusi tietoformaatti ja tietorakenteen määrittely. Uuteen formaattiin siirtymisen helpottamiseksi komis- sion olisi asetuksen voimaantulon jälkeisten ensimmäisten kahden vuoden ajan toimitettava jäsenvaltioille data- malleja, joita voidaan käyttää SDMX-muunnostyökalujen syötteenä. (4) — Komission olisi asetettava saataville yksityiskohtaiset dokumentit SDMX-tietorakenteiden määrittelystä ja annettava ohjeet niiden soveltamisesta. (5) — Tässä asetuksessa vahvistetut toimenpiteet ovat Euroopan tilastojärjestelmää käsittelevän komitean lausunnon mukaiset, ON HYVÄKSYNYT TÄMÄN ASETUKSEN: 1 artikla Tietojen toimittamisessa noudatettava standardi Jäsenvaltioiden on toimitettava asetuksessa (EU) N:o 549/2013 edellytettävät tiedot käyttäen SDMX-tietorakennemääritte- lyjä. 2 artikla Tiedon tekninen muoto Jäsenvaltioiden on toimitettava tiedot ja metatiedot SDMX-ML-formaatissa. () EUVLL 174, 26.6.2013,s.1.